text: Forbipasserende finder livløs person i havnen i Kolding
  11 januar 2018 kl. 12.06
  Det er uvist, hvor længe en person, som torsdag er fundet livløs i havnen i Kolding, har ligget i vandet. Politiet fortæller, at der er tale om en 61-årig kvinde.
  
  En livløs person er torsdag formiddag blev fundet i havnebassinet i Kolding.
  Det oplyser vagtchef ved Sydøstjyllands Politi Halfdan Kramer.
  Politiet fik anmeldelsen klokken 09.41. Det var en forbipasserende, der opdagede den livløse person og alarmerede politiet.
  Personen var afgået ved døden, da politi og redning ankom til stedet.
  Politiet oplyser, at det ikke tyder på, der ligger en forbrydelse bag fundet.
  Vagtchefen ved ikke på nuværende tidspunkt, hvor længe den 61-årige kvinde har ligget i vandet.
  Politiet har underrettet de pårørende.
  KLIK og se mere tv på localeyes.dk
  